**Táborfalva Nagyközség Önkormányzat Képviselő-testületének**

**3 /2019. (II.20.) önkormányzati rendelete**

**Az utólagos közműcsatlakozások rendjéről**

Táborfalva Nagyközség Önkormányzat Képviselő-testülete a vízgazdálkodásról szóló 1995. évi LVII. törvény 45. § (12) bekezdésében kapott felhatalmazás, valamint a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1. pontjában meghatározott feladatkörében eljárva - a Szervezeti és Működési Szabályzatról szóló 6/2014.(XI.19.) önkormányzati rendelet 30.§ (7) bekezdésében foglaltak szerint a Pénzügyi és Ügyrendi Bizottság véleményének kikérésével - az alábbi rendeletet alkotja:

**A rendelet hatálya**

**1.§**

1. A rendelet hatálya kiterjed a Táborfalva nagyközség közigazgatási területén az önkormányzati beruházásban megvalósult vízi közművekre történő utólagos rákötésre.

**Értelmező rendelkezések**

**2.§.**

E rendelet alkalmazásában:

1. víziközmű: víz –és szennyvízcsatorna hálózat
2. érdekeltségi egység: egy helyrajzi számmal rendelkező ingatlan, vagy önálló rendeltetési egység, amely az adott víziközművel érintett;
3. önálló rendeltetési egység**:** meghatározott rendeltetés céljára önmagában alkalmas helyiség vagy helyiségcsoport, amelynek a szabadból vagy az épületen belüli közlekedőből nyíló önálló bejárata van, attól függetlenül, hogy önálló közműhálózati mérő berendezéssel rendelkezik, vagy több önálló rendeltetési egység tartozik egy közműhálózati mérőberendezéshez.

**A víziközmű-hálózatra történő utólagos csatlakozás feltételi**

**2. §**

1. Az ingatlantulajdonos, amennyiben az önkormányzati beruházásban megvalósított víziközművekre utólag csatlakozik, akkor csak a hatályos jogszabályi rendelkezések betartásával, a víziközmű-szolgáltató által jogszabály alapján meghatározott és a jelen rendeletben foglalt egyéb feltételekkel köthet rá a víziközművekre.
2. A víziközmű hálózatra történő utólagos csatlakozásért a tulajdonos csatlakozási hozzájárulást köteles fizetni.
3. Mentes az utólagos csatlakozási hozzájárulás megfizetése alól, ha az ingatlan vonatkozásában a viziközmű létesítésére történő csatlakozásért a hozzájárulást korábban megfizették és a megfizetést hitelt érdemlően tudják bizonyítani.
4. Az utólagos csatlakozási hozzájárulás összege
5. ivóvíz hálózat esetében: 100.000 Ft +áfa/érdekeltségi egység
6. szennyvíz hálózat esetében: 100.000 Ft+áfa/érdekeltségi egység
7. A csatlakozási hozzájárulás nem osztható meg, minden esetben legalább egy érdekeltségi egység után kell megfizetni.

**3. §**

1. A viziközmű hálózatra történő rácsatlakozási és bekapcsolási (tervezés, kivitelezés, mérőóra felszerelése) költségeket a csatlakozási hozzájárulás nem tartalmazza.
2. A csatlakozási hozzájárulás megfizetésével szerzett ellátási jogosultság nem személyhez, hanem ingatlanhoz, érdekeltségi egységhez kötött, a jogosultság az új tulajdonosra, tényleges használóra átruházható.
3. A csatlakozási hozzájárulást az ingatlannak – a fizetési kötelezettséget előíró határozat meghozatalának időpontjában – az ingatlan nyilvántartásba bejegyzett tulajdonosának, illetve az ingatlan tényleges használójának kell megfizetni, közös tulajdon esetén a tulajdoni hányadok szerint.
4. Amennyiben a csatlakozási hozzájárulás költségeinek megfizetését az ingatlan tényleges használója vállalja fel, úgy az erről szóló megállapodást az önkormányzat felé igazolni kötelesek.

**Az engedélyezési eljárás**

**4. §**

1. Az utólagos csatlakozási hozzájárulás megállapításával kapcsolatos önkormányzati hatósági hatáskör gyakorlását a Képviselő-testület a polgármesterre ruházza át.
2. Az (1) bekezdés szerinti engedélyezési eljárás során az általános közigazgatási rendtartásról szóló 2016. évi CL. törvény rendelkezései – e rendeletben foglalt eltérésekkel – irányadók.
3. A vonatkozó kérelmet írásban, illetékmentesen a Táborfalvai Polgármesteri Hivatalhoz

kell benyújtani .

1. Az érdekelt az utólagos csatlakozási hozzájárulás összegét a határozat jogerőre

emelkedésétől számított 30 napon belül köteles megfizetni az önkormányzat határozatban megjelölt költségvetési számlájára.

1. A csatlakozási hozzájárulás megfizetése alól mentesség nem adható és részletfizetés nem engedélyezhető.
2. Az utólagos csatlakozási hozzájárulás megfizetéséről az igazolás akkor adható ki az érdekelt részére, ha a csatlakozási hozzájárulás díját megfizette.
3. Nem lehet a víziközmű hálózatra rácsatlakozni, amíg az utólagos csatlakozási hozzájárulás megfizetésére vonatkozó igazolás kiadásra nem kerül.

**Záró rendelkezések**

**5. §**

1. E rendelet a kihirdetés követő napon lép hatályba, rendelkezéseit a folyamatban lévő ügyekben is alkalmazni kell.
2. Hatályát veszti a 17/2005. (XI.30.) önkormányzati rendelet.

Táborfalva, 2019. február 19.

Tóth Bertalan Kundra Erika

polgármester jegyző

Rendelet kihirdetve: 2019. február 20.

Kundra Erika

jegyző